Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 565/13/5506	Martin, 27.3.2015
EEČ : 2-40-63-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Martin zo dňa 27.1.2014, spisová značka 2 Pv 565/13/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	dňa 09.11.2013 v čase približne o 20.10 hod v Martine, na ul. Moskovská, počas toho, ako bol kontrolovaný hliadkou pohotovostnej motorizovanej jednotky KR PZ Žilina, bolo zistené, že má u seba 2 ks zipsových vreciek s obsahom neznámej sušenej rastliny a neznámej hnedej látky, ktoré následne dobrovoľne vydal, pričom podľa znaleckého posudku Kriminalistického a expertízneho ústavu PZ Slovenská Ľupča č. PPZ-KEU-SL-XXXXX bolo zistené, že v jednom vrecúškach sa nachádzal rastlinný materiál rodu Cannabis - konopa celkovo o hmotnosti 1,12 gramov s obsahom látok kanabiodného typu - tetrahydrokanabinol (THC) v množstve 11,6 % hmotnostných, čo zodpovedá 5-14 obvykle jednorazovým dávkam drogy a v druhom vrecúšku sa nachádzala živica z rastlinného materiálu rodu Cannabis - konopa celkovo o hmotnosti 0,60 gramov s obsahom látok kanabiodného typu - tetrahydrokanabinol (THC) v množstve 6 % hmotnostných, čo zodpovedá 1-4 obvykle jednorazovým dávkam drogy a rastliny a živica z rastlín rodu Cannabis sú zaradené do I. skupiny omamných látok, v zozname omamných a psychotropných látok, uvedených v zákone č. 139/1998 Z. z. o omamných látkach, psychotropných látkach a prípravkoch,

Uznesením prokurátora Okresnej prokuratúry Martin zo dňa 27.1.2014, spisová značka 2 Pv 565/13/5506, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry Martin pod sp. zn. 2Pv 565/13/5506 z 27.01.2014, právoplatným 04.02.2014, bolo trestné stíhanie obv. XXXXX, nar. XXXXX, stíhaného pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona, podmienečne zastavené a bola mu určená skúšobná doba v trvaní 12 (dvanásť) mesiacov, ktorá uplynula dňa 04.02.2015.

	Z vyžiadaných podkladov z Okresného úradu Martin, z lustrácie vyšetrovacích spisov, ako aj z odpisu registra trestov bolo zistené, že obv. XXXXX viedol v priebehu skúšobnej doby riadny život a nedopustil sa žiadneho protiprávneho konania, ktoré by odôvodňovalo rozhodnutie o pokračovaní v trestnom stíhaní. 
	
	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Vzhľadom na vyššie uvedené konštatujem, že obv. XXXXX splnil všetky zákonné podmienky uvedené v ust. § 217 ods. 1 Tr. por., keď vedením riadneho života preukázal nápravu, a teda je možné učiniť záver, že spáchaný prečin, pre ktorý bolo rozhodnuté o podmienečnom zastavení trestného stíhania, bol len výnimočným vybočením obvineného, som rozhodol tak, ako je uvedené vo výrokovej časti tohto uznesenia. 

	Právoplatnosťou tohto uznesenia, tak ako to vyplýva z ust. § 217 ods. 4 Tr. por., nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Ťažiar
prokurátor